钦定古今图书集成/理学汇编/文学典/第002卷 > 梁刘勰文心雕龙 > 《章句》
## 钦定古今图书集成/理学汇编/文学典/第002卷 > 梁刘勰文心雕龙 > 《章句》

夫设情有宅，置言有位，宅情曰章，位言曰句。”故章者
明也，句者局也。局言者联字以分疆，明情者总义以
包体，区畛相异，而衢路交通矣。夫人之立言，因字而
生句，积句而成章，积章而成篇。篇之彪炳，章无疵也；
章之明靡，句无玷也；句之青英，字不妄也。振本而末
从，知一而万毕矣。夫裁文匠笔，篇有小大，离章合句，
调有缓急，随变适会，莫见定准。句司数字，待相接以
为用；章总一义，须意穷而成体。其控引情理，送迎际
会，譬舞容回环，而有缀兆之位；歌声靡曼，而有抗坠
之节也。寻诗人拟喻，虽断章取义，然章句在篇，如茧
之抽绪。原始要终，体必鳞次。启行之辞，逆萌中篇之
意；绝笔之言，追媵前句之旨。故能外文绮交，内义脉
注，跗萼相衔，首尾一体。若辞失其朋，则羁旅而无友；
事乖其次，则飘寓而不安。是以搜句忌于颠倒，裁章
贵于顺序。斯固情趣之指归，文笔之同致也。若夫笔
句无常，而字有条数，四字密而不促，六字格而非缓，
或变之以三五，盖应机之权节也。至于诗颂大体，以
四言为正，唯《祈父》《肇禋，以二言为句。寻二言肇于黄
世，〈竹弹之谣〉》是也。三言兴于虞时，《元首之诗》是也。四
言广于夏年，《洛汭之歌》是也。五言见于周代，《行露》之
章是也。六言七言，杂出《诗》《骚》两体之篇，成于西汉。情
数运周，随时代用矣。若乃改韵从调，所以节文辞气，
贾谊枚乘，两韵辄易；刘歆桓谭，百句不迁，亦各有其
志也。昔魏武论赋，嫌于积韵，而善于资代。陆云亦称
四言转句，以四句为佳。观彼制韵，志同枚贾。然两韵
辄易，则声韵微躁；百句不迁，则唇吻告劳。妙才激扬，
虽触思利贞，曷若折之中和，庶保无咎。又诗人以“兮
字入于句限，楚辞用之，字出句外。寻“兮”字成句，乃语
助馀声。舜咏《南风》，用之久矣，而魏武弗好，岂不以无
益文义邪，至于“夫惟盖故”者，发端之首唱之而于以
者，乃札句之旧体乎哉矣也，亦送末之常科，据事似
闲，在用实切，巧者回运，弥缝文体，将令数句之外，得
一字之助矣。外字难缪，况章句欤？赞曰：“断章有检，积
句不恒。理资配主，辞忌失朋。环情节调，宛转相腾，离
同合异，以尽厥能。”